इधर अब्दुल हाकिम की पत्नी महविश ने कहा है कि दो साल पहले हमने कोर्ट में प्रेम विवाह किया. तब हमारे घर वालों ने और गांव वालों ने हमारी शादी का विरोध किया था. उसके बाद हम दिल्ली चले गए, लेकिन दो महीने पहले हम इस गांव में आकर बसे. हमारे घर वालों ने समय के साथ हमें अपना लिया था लेकिन गांव में कुछ लोग फिर भी हमारी जान के पीछे पड़े थे. हमें लगा था कि घर वाले राज़ी हो गए हैं तो ये लोग ऐसा नहीं करेंगे. लेकिन उन्होंने हमारे पति की हत्या कर दी. महविश के अनुसार कोर्ट मैरेज के बाद महविश के परिजनों ने जुलाई 2010 में गांव में पंचायत कर दोनों को मारने का फरमान सुनाया था, जिसके बाद दोनों ने इलाहाबाद हाई कोर्ट और दिल्ली के एक एनजीओ से सुरक्षा मांगी थी.